Mbuti

Mbuti (boots) ni mũthemba wa iratũ irĩa ikoragwo ciĩ ndaihu ũũ atĩ nĩ ihotaga gũkunĩka magũrũ, mĩthĩrĩrĩmo nginya maru-inĩ. Kaingĩ kaingĩ mbuti ciĩkĩragwo ni andũ arĩa marĩithagia ng'ombe na meetagwo na rũthiomi rwa Gĩthũngũ "cowboys" na "cowgirls".

Mawĩra-inĩ mangĩ ni gukoragwo ati aruti a wĩra thiinĩ wa honge ingi no nginya meekĩre mbuti. Kwa mũhiano arĩa marutaga wĩra thĩiniĩ wa mĩako kana wa borithi nimeragwo atĩ no nginya makoro mekĩrĩte mbuti nĩguo cimarigiririe kumana na mĩtino ĩrĩa mangĩona na guthecwo okoro megũĩkĩra iratu cia kawaida.

 Historia ya mbuti 
Mbuti cia tene ciari na sole, thitoking'i ndaihu niguo muikiri wa mbuti akoro ati ndekuigua ruo kana ereherere thina wa maguru riria ekirite mbuti.Thiini wa miaka 1000 BC niguo indo ici ciagomanirio hamwe uu ati gugithondekwo mbuti ikohota guteithia mukiri wa mbuti icio.

 Wikire wa mbuti 
Mbuti ciĩkĩragwo nĩ ũndũ wa maũndũ maya:

 Kuigĩrĩria mĩtino 
Thiinĩ wa mawĩra ma mĩako nĩwega gũĩkĩra mbuti niguo mũndũ akorũo erigiririe kumana na mĩtino ta kũguirwo ni mahiga, gũtemwo.

 Baconi 
Wikire wa mbuti kaingi thiini wa atumia ikoragwo ari uthaka na baconi.